
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 397 

3 Απριλίου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση οργανικής θέσης με σύμβαση εργασίας ιδι¬ 
ωτικού δικαίου αορίστου χρόνου στο ΤΕΙ Λαμίας 

κατ’ εφαρμογή του π.δ. 164/2004. 1 

Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου στο ΤΕΙ Πάτρας, 

σε εφαρμογή των διατάξεων του π.δ. 164/2004. 2 

Σύσταση θέσεων στο Πανεπιστήμιο Δυτικής Μακεδο¬ 
νίας κατ’ εφαρμογή του π.δ. 164/2004. 3 


Αντικατάσταση διατάξεων της αριθμ. 27905/Β1/ 
15.3.2005 απόφασης «Μετονομασία, συγχώνευση, 
κατάργηση κλινικών και εργαστηρίων και έγκρι¬ 
ση εσωτερικού κανονισμού κλινικών και εργαστη¬ 
ρίων του Τμήματος Κτηνιατρικής του Αριστοτε- 

λείου Πανεπιστημίου Θεσσαλονίκης». 4 

Παράταση εργασιών της Επιτροπής που ορίστηκε 
με την υπ. αριθ. 560/15.1.2004 Απόφαση του Γε¬ 
νικού Γραμματέα του ΥΠΕΠΘ και Προέδρου της 
Επιτροπής Παρακολούθησης του ΕΠΕΑΕΚ για την 
αξιολόγηση προτάσεων που υποβλήθηκαν στο 
πλαίσιο της Ενέργειας 5.2.3 «ΣΧΟΛΕΙΑ ΠΡΩΤΟ¬ 
ΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ» 
Κατηγορία Πράξεων 5.2.3.1 «Σχολεία Πρωτοβάθμι¬ 
ας και Δευτεροβάθμιας Εκπαίδευσης στις 13 πε¬ 
ριφέρειες της χώρας» του ΕΠΕΑΕΚ. 5 

Τροποποίηση και συμπλήρωση της αριθμ. Φ.153/8104/ 


Β6/26.1.2004 (ΦΕΚ 167-Β) Υπουργικής Απόφασης 
«Πρόσβαση αποφοίτων Β'κύκλου Τ.Ε.Ε. στα τμή¬ 
ματα και στις Σχολές των Ιδρυμάτων του Τεχνο¬ 
λογικού Τομέα Ανώτατης Εκπ/σης». 6 

Ορισμός Δημοτικού Σχολείου ως Πειραματικού. 7 

Τροποποίηση απόφασης με α.π. 15709/19.11.2006 «Υπε- 
ρωριακή απασχόληση προσωπικού του Υπουρ¬ 
γείου Τουριστικής Ανάπτυξης για το έτος 2006» 

(ΦΕΚ 1854/29.11.2006). 8 

Τροποποίηση της υπ’αρ. Τ/4333/8.8.2001 απόφα¬ 
σης Υπουργού Ανάπτυξης περί «Ειδικού Σήμα¬ 
τος Ποιότητας για την Ελληνική Κουζίνα» όπως 
τροποποιήθηκε με τις υπ’αρ. Τ/14703/2.11.2003 και 
4568/6.7.2004 αποφάσεις. 9 


Α ΠΟΦΑΣΕΙ Σ 

Αριθμ.28444/Ε5 (1) 

Σύσταση οργανικής θέσης με σύμβαση εργασίας ιδιω¬ 
τικού δικαίου αορίστου χρόνου στο ΤΕΙ Λαμίας κατ’ 
εφαρμογή του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ.Α7ΐ9.7.2004). 

2. Τις διατάξεις του άρθρου 1 παρ. 1 του ν. 3320/2005 
«Ρύθμιση θεμάτων για το προσωπικό του Δημοσίου κα 
των νομικών προσώπων του ευρύτερου δημόσιου τομέα 
και για τους Ο.Τ.Α.» (ΦΕΚ 48/τ.Α'/23.2.2005). 

3. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Οργανα 
που κυρώθηκε με το άρθρο πρώτο του π.δ. 63/2005 
(Α'/98)». 

4. Την με αριθμ. ΔIΠIΔΔ/Β18/463/0ικ. 8791/5.5.2005 εγκύ¬ 
κλιο του Υπουργείου Εσωτερικών, Δημόσιας Διοίκησης 
και Αποκέντρωσης «Ρυθμίσεις του ν. 3320/2005 για τη 
σύσταση θέσεων με σύμβαση εργασίας ιδιωτικού δι¬ 
καίου αορίστου χρόνου». 

5. Το π.δ. 123/2002 «Οργανισμός διοικητικών υπηρεσιών 
Τεχνολογικού Εκπαιδευτικού Ιδρύματος Λαμίας» (ΦΕΚ 
207/τΑ75.9.2002). 

6. Το αριθμ. 42/15.12.2004 πρακτικό του Υπηρεσιακού 
Συμβουλίου Διοικητικού κ.λπ. Προσωπικού του ΤΕΙ Λα¬ 
μίας. 

7. Την αριθμ. 1005/3.10.2005 απόφαση του Δ' Τμήματος 
του Α.Σ.Ε.Π., η οποία διαβιβάσθηκε στο ΤΕΙ Λαμίας με 
το αριθμ. 1221/11.11.2005 έγγραφο του. 

8. Την αριθμ. 377/28.11.2005 πράξη του Συμβουλίου του 
ΤΕΙ Λαμίας, για την σύσταση μίας (1) οργανικής θέσης 
διοικητικού προσωπικού με σύμβαση εργασίας ιδιωτικού 
δικαίου αορίστου χρόνου. 

9. Τα αριθμ. 4634/7.12.2005 και 1767/28.4.2005 έγγραφα 
του ΤΕΙ Λαμίας. 

10. Το γεγονός ότι από τους δέκα πέντε (15) συμ- 
βασιούχους που έχει εγκρίνει το ΑΣΕΠ με την αριθμ. 
1005/3.10.2005 πράξη του ότι πληρούν τις προϋποθέσεις 
του π.δ.164/2004, οι δέκα τέσσερις (14) έχουν ήδη κα- 
ταταγεί σε συνιστώμενες προσωρινές θέσεις με σχέση 
εργασίας αορίστου χρόνου στο ΤΕΙ Λαμίας σε εκτέλεση 
των αριθμ. 62/2004 και 210/2004 δικαστικών αποφάσεων 
του Μονομελούς Πρωτοδικείου Λαμίας. 

12. Το γεγονός ότι από τις διατάξεις της παρούσης 
προκαλείται ετήσια δαπάνη σε βάρους του κρατικού 
προϋπολογισμού ύψους 23.500 ευρώ, που θα καλύπτεται 
από τις πιστώσεις που θα εγγράφονται προς τούτο στον 
προϋπολογισμό του ΥΠΕΠΘ (Ε.Φ. 19-240, ΚΑΕ Ομάδος 
0200). Η ανωτέρω δαπάνη κατά το τρέχον οικονομικό 
έτος ανέρχεται σε 17.000 ευρώ περίπου και θα καλυφθεί 
από τις εγγεγραμμένες πιστώσεις των ανωτέρω ΚΑΕ. 

13. Το γεγονός ότι δεν υφίσταται κενή οργανική θέση 
ιδιωτικού δικαίου αορίστου χρόνου αντίστοιχης ή παρεμ¬ 
φερούς ειδικότητας με τη συνιστώμενη θέση , σύμφωνα με 
την από 1.3.2006 βεβαίωση του Τμήματος Προσωπικού της 
Διεύθυνσης Διοικητικού-Οικονομικού του ΤΕΙ Λαμίας. 

14. Την αριθμ. ΔΙΔΚ/Φ1/2/6139/24.3.2004 Κοινή Απόφαση 
του Πρωθυπουργού και του Υπουργού Εσωτερικών Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών Δημ. Διοίκησης και 
Αποκέντρωσης» (ΦΕΚ 527 Β'). 

15. Την αριθμ. 37930/ΔΙ0Ε/1264/14.10.2005 Κοινή Από¬ 
φαση του Πρωθυπουργού και του Υπουργού Οικονο¬ 
μίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (ΦΕΚ 1432 
Β'), αποφασίζουμε: 

Συνιστούμε στο ΤΕΙ Λαμίας την παρακάτω μία (1) ορ¬ 
γανική θέση με σύμβαση εργασίας ιδιωτικού δικαίου 
αορίστου χρόνου, προκειμένου να καταταγεί σε αυτή 
συμβασιούχος, ο οποίος υπάγεται στις ρυθμίσεις των 
διατάξεων του π.δ. 164/2004. 

Α. ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ : ΔΙΟΙΚΗΤΙΚΟΥ-ΟΙΚΟΝΟΜΙΚΟΥ Θέση μία (1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ.28446/Ε5 (2) 

Σύσταση οργανικών θέσεων με σύμβαση εργασίας ιδι¬ 
ωτικού δικαίου αορίστου χρόνου στο ΤΕΙ Πάτρας, σε 
εφαρμογή των διατάξεων του π.δ. 164/2004. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του π.δ. 164/2004 «Ρυθμίσεις για τους 
εργαζομένους με συμβάσεις ορισμένου χρόνου στο δη¬ 
μόσιο τομέα» (ΦΕΚ 134/τ. Α'/19.7.2004). 


2. Τις διατάξεις της παρ. 2 του άρθρου 1 του ν.3320/2005 
«Ρύθμιση θεμάτων για το προσωπικό του Δημοσίου κα 
των νομικών προσώπων του ευρύτερου δημόσιου τομέα 
και για τους Ο.Τ.Α.» (ΦΕΚ 48/τ. Α723.2.2005). 

3. Την με αριθμ. ΔΙΠIΔΔ/Β18/463/0ικ. 8791/5.5.2005 εγκύ¬ 
κλιο του Υπουργείου Εσωτερικών, Δημόσιας Διοίκησης 
και Αποκέντρωσης «Ρυθμίσεις του ν. 3320/2005 για τη 
σύσταση θέσεων με σύμβαση εργασίας ιδιωτικού δικαί¬ 
ου αορίστου χρόνου». 

4. Το π.δ. 354/2002 «Οργανισμός διοικητικών υπηρε¬ 
σιών Τεχνολογικού Εκπαιδευτικού Ιδρύματος Πάτρας» 
(ΦΕΚ 298/τ.Α75.12.20 02). 

5. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα Κυβερνητικά όργανα 
(π.δ. 63/2005 (Α'98)), 

6. Την αριθμ. 517/30.5.2005 απόφαση του Β' Τμήματος 
του Α.Σ.Ε.Π. η οποία διαβιβάσθηκε στο ΤΕΙ Πάτρας με τα 
αριθμ. 42.905/30.6.2005 και 25.457/20.7.2005 έγγραφα του 
και σε ορθή επανάληψη με το αριθμ. 8153/06/28.2.2006 
έγγραφο. 

7. Την αριθμ. 31/9.9.2005 πράξη του Συμβουλίου του 
ΤΕΙ Πάτρας, για την σύσταση δέκα εννέα (19) οργανικών 
θέσεων διοικητικού προσωπικού με σύμβαση εργασίας 
ιδιωτικού δικαίου αορίστου χρόνου. 

8. Το γεγονός ότι από τις διατάξεις της παρούσης 
προκαλείται δαπάνη σε βάρους του κρατικού προϋπο¬ 
λογισμού ύψους 280.000 ευρώ για το τρέχον οικονομικό 
έτος η οποία θα αντιμετωπιστεί από πιστώσεις του 
προϋπολογισμού του ΥΠΕΠΘ (ΕΦ19-240 ΚΑΕ Ομάδας 
0200). Η ετήσια δαπάνη ανέρχεται σε 400.000 ευρώ και 
θα καλύπτεται από τις πιστώσεις που θα εγγράφονται 
προς τούτο στον ανωτέρω προϋπολογισμό. 

9. Την αριθμ. ΔΙΔΚ/Φ1/2/6139/24.3.2004 Κοινή Απόφαση 
του Πρωθυπουργού και του Υπουργού Εσωτερικών Δημ. 
Διοίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών Δημ. Διοίκησης και 
Αποκέντρωσης» (ΦΕΚ 527 Β'). 

10. Την αριθμ. 37930/ΔΙΟΕ/1264/14.10.2005 Κοινή Από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (ΦΕΚ 1432 Β'). 

11. Την αριθμ. 3/14.12.2004 πράξη του Υπηρεσιακού συμ¬ 
βουλίου Διοικητικού κ.λπ. Προσωπικού του ΤΕΙ Πάτρας 
για την μετατροπή των συμβάσεων σύμφωνα με το 
π.δ. 164/2004. 

12. Το αριθμ. 10786/22.12.2005 έγγραφο του ΤΕΙ Πάτρας 
για τη σύσταση οργανικών θέσεων με σχέση εργασί¬ 
ας ιδιωτικού δικαίου αορίστου χρόνου, από το οποίο 
προκύπτει η μη ύπαρξη κενών θέσεων αντίστοιχης ή 
παρεμφερούς ειδικότητας, αποφασίζουμε: 

Συνιστούμε στο ΤΕΙ Πάτρας τις παρακάτω δέκα εννέα 
(19) οργανικές θέσεις με σύμβαση εργασίας ιδιωτικού 
δικαίου αορίστου χρόνου, προκειμένου να καταταγούν 
σ’ αυτές ισάριθμοι συμβασιούχοι οι οποίοι υπάγονται 
στις ρυθμίσεις των διατάξεων του π.δ. 164/2004 και θα 
καλύπτουν διαπιστωθείσες πάγιες και διαρκείς ανάγκες 
του ανωτέρω Ιδρύματος. 

Α. ΕΚΠΑΙΔΕΥΤΙΚΗ ΒΑΘΜΙΔΑ ΠΑΝΕΠΙΣΤΗΜΙΑΚΗΣ ΕΚ¬ 
ΠΑΙΔΕΥΣΗΣ (ΠΕ) 

ΕΙΔΙΚΟΤΗΤΑ : 

α) ΔΙΟΙΚΗΤΙΚΟΥ - ΟΙΚΟΝΟΜΙΚΟΥ Θέσεις μία (1) 

β) ΠΛΗΡΟΦΟΡΙΚΗΣ Θέσεις μία (1) 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4863 


Β. ΕΚΠΑΙΔΕΥΤΙΚΗ ΒΑΘΜΙΔΑ ΤΕΧΝΟΛΟΓΙΚΗΣ ΕΚΠΑΙ¬ 
ΔΕΥΣΗΣ (ΤΕ) 

ΕΙΔΙΚΟΤΗΤΑ : 

α) ΔΙΟΙΚΗΤΙΚΟΥ-ΛΟΓΙΣΤΙΚΟΥ Θέσεις επτά (7) 
β) ΜΗΧΑΝΙΚΩΝ Θέσεις μία (1) 

Γ. ΕΚΠΑΙΔΕΥΤΙΚΗ ΒΑΘΜΙΔΑ ΔΕΥΤΕΡΟΒΑΘΜΙΑΣ ΕΚ¬ 
ΠΑΙΔΕΥΣΗΣ (ΔΕ) 

ΕΙΔΙΚΟΤΗΤΑ: 

α) ΔΙΟΙΚΗΤΙΚΩΝ ΓΡΑΜΜΑΤΕΩΝ Θέσεις οκτώ (8) 
β) ΤΕΧΝΙΚΟΥ Θέσεις μία (1) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2006 

01 ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

Αριθμ. 29505/Β1 (3) 

Σύσταση θέσεων στο Πανεπιστήμιο Δυτικής Μακεδο¬ 
νίας κατ’ εφαρμογή του π.δ. 164/2004, 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 1, παρ. 2 του ν. 3320/2005 (Α' 48). 
β) Του άρθρου 11 του π.δ. 164/2004 (Α' 134). 
γ) Του άρθρου 90 του Κώδικα νομοθεσίας για την 
Κυβέρνηση και τα Κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

δ) Της υπ’ αριθμ. ΔΙΔΚ/Φ. 1/2/6139/23.3.2004 κοινής από¬ 
φασης του Πρωθυπουργού και του Υπουργού Εσωτερι¬ 
κών, Δημόσιας Διοίκησης και Αποκέντρωσης «Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης» (Β' 527). 

ε) Της υπ’ αριθμ. 37930/ΔΙΟΕ1264/14.10.2005 κοινής 
απόφασης του Πρωθυπουργού και του Υπουργού Οικο¬ 
νομίας και Οικονομικών «Καθορισμός αρμοδιοτήτων των 
Υφυπουργών Οικονομίας και Οικονομικών» (Β' 1432). 

στ) Της υπ’ αριθμ. 37876/ΣΤ5/26.4.2004 κοινής από¬ 
φασης του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων» (Β' 608). 

2. Την αριθμ. 22/17.12.2004 συνεδρία της Διοικούσας 
Επιτροπής του Πανεπιστημίου Δυτικής Μακεδονίας. 

3. Την υπ’ αριθμ. 440/17.5.2005 απόφαση του Β’ Τμή¬ 
ματος του Α.Σ.Ε.Π., περί υπαγωγής στις ρυθμίσεις του 
π.δ. 164/2004 συμβασιούχων του Πανεπιστημίου Δυτικής 
Μακεδονίας. 

4. Τα υπ’ αριθμ. 646 και 646α/20.10.2005 και 748/2.11,2005 
έγγραφα του Πανεπιστημίου Δυτικής Μακεδονίας, όπου 
από το πρώτο προκύπτει η έλλειψη κενών οργανικών θέ¬ 
σεων ιδιωτικού δικαίου αορίστου χρόνου με ειδικότητα 
ίδια ή παρεμφερή των υπό σύσταση θέσεων. 


5. Το γεγονός ότι από την εφαρμογή των διατάξε¬ 
ων της παρούσας απόφασης προκαλείται σε βάρος 
του κρατικού προϋπολογισμού ετήσια δαπάνη ύψους 
400.000 ευρώ, η οποία για το τρέχον έτος περιορίζεται 
σε 250.000 ευρώ και θα καλυφθεί από πιστώσεις του 
Υπουργείου Εθνικής Παιδείας και Θρησκευμάτων (Ειδ. 
Φ. 19-250, ΚΑΕ ομ. 200). Κατά την επόμενη πενταετία 
(2006-2010) θα λαμβάνεται μέριμνα για την εγγραφή των 
σχετικών πιστώσεων στους οικείους προϋπολογισμούς 
του ΥΠ.Ε.Π.Θ. των αντιστοίχων ετών, αποφασίζουμε: 

Συστήνονται δεκαεννέα (19) οργανικές θέσεις προσω¬ 
πικού με σύμβαση εργασίας ιδιωτικού δικαίου αορίστου 
χρόνου στο Πανεπιστήμιο Δυτικής Μακεδονίας, προ- 
κειμένου να καλυφθούν οι διαπιστωθείσες πάγιες και 
διαρκείς ανάγκες, κατ’ εφαρμογή του π.δ. 164/2004. Οι 
θέσεις κατά κατηγορία και κλάδο έχουν ως εξής: 

α)'Εξι (6) θέσεις κατηγορίας ΠΕ Κατηγορίας Διοικη- 
τικού-Οικονομικού. 

β) Μία (1) θέση κατηγορίας ΠΕ Μηχανικών. 

γ) Τρεις (3) θέσεις κατηγορίας ΤΕ Διοικητικού-Λογι- 
στικού. 

δ) Μία (1) θέση κατηγορίας ΤΕ Μηχανικών. 

ε) Μία (1) θέση κατηγορίας ΤΕ Βιβλιοθηκονομίας. 

στ) Τέσσερις (4) θέσεις κατηγορίας ΔΕ Διοικητικών 
Γ ραμματέων. 

ζ) Μία (1) θέση κατηγορίας ΔΕ Τεχνικών. 

η) Δύο (2) θέσεις κατηγορίας ΔΕ Τηλεφωνητών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2006 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Α. ΑΝΔΡΕΟΥΛΑΚΟΣ Π. ΔΟΥΚΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ.56930/Β1 (4) 

Αντικατάσταση διατάξεων της αριθμ. 27905/Β1/15.3.2005 
απόφασης «Μετονομασία, συγχώνευση, κατάργηση 
κλινικών και εργαστηρίων και έγκριση εσωτερικού 
κανονισμού κλινικών και εργαστηρίων του Τμήμα¬ 
τος Κτηνιατρικής του Αριστοτελείου Πανεπιστημί¬ 
ου Θεσσαλονίκης». 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη : 

1. Τις διατάξεις: 

α) του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως η παράγραφος αυτή τροποποιήθηκε 
με το άρθρο 48 παρ. 2 του ν. 1404/1983 «Δομή και λει¬ 
τουργία των Τεχνολογικών Εκπαιδευτικών Ιδρυμάτων» 
(Α' 173) και το πρώτο εδάφιο αυτής αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
«Εθνική Βιβλιοθήκη της Ελλάδας, Δημόσιες Βιβλιοθήκες 
και άλλες διατάξεις» (Α' 141). 

β) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, που εγκρίθηκε 
με το άρθρο πρώτο του π.δ. 63/2005 (Α' 98). 

γ) της αριθμ. 37876/ΣΤ5/26.4.2004 Απόφασης του 
Πρωθυπουργού και της Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

δ) της αρ. 37930/ΔΙΟΕ 1264/14.10.2005 Απόφασης του 
Πρωθυπουργού και του Υπουργού Οικονομίας και Οικο¬ 
νομικών «Καθορισμός αρμοδιοτήτων των Υφυπουργών 
Οικονομίας και Οικονομικών» (Β' 1432). 

2. Τη σύμφωνη γνώμη της Γενικής Συνέλευσης του 
Τμήματος Κτηνιατρικής του Αριστοτέλειου Πανεπιστη¬ 
μίου Θεσσαλονίκης (συνεδριάσεις 367/25.5.2004 και 
370/1.7.2004) και το αριθ. 3014/3.6.2005 έγγραφο του 
Τμήματος Κτηνιατρικής του Αριστοτελείου Πανεπιστη¬ 
μίου Θεσσαλονίκης. 

3. Το γεγονός ότι από την εφαρμογή των διατάξεων 
της παρούσης απόφασης δεν προκαλείται δαπάνη σε 
βάρος του προϋπολογισμού του Αριστοτελείου Πανε¬ 
πιστημίου Θεσσαλονίκης, αποφασίζουμε: 

Τα άρθρα 1 και 3 της αριθμ. 27905/Β1/15.3.2005 (Β' 398) 
κοινής υπουργικής απόφασης «Μετονομασία, συγχώνευ¬ 
ση, κατάργηση κλινικών και εργαστηρίων και έγκριση 
εσωτερικού κανονισμού κλινικών και εργαστηρίων του 
Τμήματος Κτηνιατρικής του Αριστοτελείου Πανεπιστη¬ 
μίου Θεσσαλονίκης» αντικαθίστανται ως εξής: 

Άρθρο 1 

1. Η Χειρουργική Κλινική που προβλέπεται από τις 
διατάξεις του άρθρου 3 του α.ν. 1510/1950 (Α'234) και 
η Κλινική Γ ενικής Παθολογίας και Προπαιδευτικής που 
προβλέπεται από το άρθρο 1 του π.δ. 490/1987 (Α'227) 
και μετονομάστηκε σε Κλινική Παθολογίας των Ζώων 
Αναψυχής με την αριθμ. Β1/185/97 (Β' 7129) υπουργική 
απόφαση συγχωνεύονται σε ενιαία Κλινική με την ονο¬ 
μασία «Κλινική των Ζώων Συντροφιάς». 

Η Κλινική εξυπηρετεί διδακτικές, ερευνητικές και κλι¬ 
νικές ανάγκες στα αντικείμενα της Παθολογίας, της 
Χειρουργικής, της Αναπαραγωγής, της Αναισθησιολο- 
γίας - Εντατικής Θεραπείας και της Απεικονιστικής Δι¬ 
αγνωστικής των ζώων συντροφιάς, περιλαμβανομένων 
των ιπποειδών και των εξωτικών ζώων. 

Στην Κλινική οργανώνονται και λειτουργούν οι ακό¬ 
λουθες ειδικές μονάδες: (ί) Παθολογίας των Ζώων Συ¬ 
ντροφιάς, (μ) Χειρουργικής και Μαιευτικής των Ζώων 
Συντροφιάς, (ϋί) Ιπποειδών, (ίν) Αναισθησιολογίας και 
Εντατικής Θεραπείας, (ν) Απεικονιστικής Διαγνωστικής 
και (νί) Εξωτικών Ζώων. Οι Μονάδες Αναισθησιολογίας 
και Εντατικής Θεραπείας και Απεικονιστικής Διαγνωστι¬ 
κής εξυπηρετούν κλινικές και εκπαιδευτικές ανάγκες και 
της Κλινικής των Παραγωγικών Ζώων, στα αντίστοιχα 
αντικείμενα. 

2. Η Παθολογική Κλινική που προβλέπεται από τις 
διατάξεις του άρθρου 3 του α.ν. 1510/1950 (Α'234) και 
μετονομάστηκε σε Κλινική Παθολογίας των Παραγωγι¬ 
κών Ζώων με την αριθμ. Β1/185/1997 (Β'719) και η Κλινική 
Παθολογίας των Βοοειδών και Μαιευτικής που προβλέ- 
πεται από τις διατάξεις του άρθρου 3 του α.ν. 1510/1950 
(Α'234) και μετονομάστηκε σε Κλινική Μαιευτικής και 
Τεχνητής Σπερματέγχυσης με το π.δ. 169/1978 (Α' 36) 


συγχωνεύονται σε ενιαία Κλινική με την ονομασία «Κλι¬ 
νική των Παραγωγικών Ζώων. 

Η Κλινική εξυπηρετεί διδακτικές, ερευνητικές και κλι¬ 
νικές ανάγκες στα αντικείμενα της Παθολογίας, της 
Χειρουργικής και της Μαιευτικής - Αναπαραγωγής των 
μηρυκαστικών, των μονογαστρικών ζώων (χοίρων, πτη¬ 
νών, κονίκλων) και λοιπών ζώων με οικονομικό ενδια¬ 
φέρον (ιχθύων, μελισσών, γουνοφόρων). 

Στην Κλινική οργανώνονται και λειτουργούν οι ακό¬ 
λουθες ειδικές μονάδες: (ί) Μηρυκαστικών, (ϋ) Μονογα- 
στρικών Ζώων και (ϋί) Λοιπών Ζώων Οικονομικού Ενδια¬ 
φέροντος. Η Μονάδα Μηρυκαστικών συγκροτείται από 
τις Υπομονάδες της Παθολογίας - Χειρουργικής και της 
Μαιευτικής - Αναπαραγωγής. Οι Μονάδες των Μονογα- 
στρικών Ζώων και των Λοιπών Ζώων Οικονομικού Ενδι¬ 
αφέροντος οργανώνονται από επιμέρους Υπομονάδες 
που αναφέρονται στα αντικείμανα, κατά είδος ζώου, 
σύμφωνα με το πρόγραμμα σπουδών της Σχολής. 

Στην Κλινική των Παραγωγικών Ζώων οργανώνεται και 
λειτουργεί Μονάδα «Κινητής Κλινικής», η οποία εξυπηρε¬ 
τεί τις ανάγκες του Τμήματος για την εκπαίδευση των 
φοιτητών εκτός των εγκαταστάσεών της και για την 
παροχή υπηρεσιών στους κτηνοτρόφους. Στη Μονάδα 
απασχολούνται μέλη του επιστημονικού προσωπικού 
της Κλινικής των Παραγωγικών Ζώων. Στην Κλινική των 
Παραγωγικών Ζώων λειτουργεί επίσης Μονάδα Βιοτε¬ 
χνολογίας της Αναπαραγωγής με αντικείμενο τη Βιο¬ 
τεχνολογία της Αναπαραγωγής των Ζώων. 

3. Το Εργαστήριο Κλινικής Παθολογίας των Βοοειδών 
και Μαιευτικής που προβλέπεται από τις διατάξεις του 
άρθρου 4 του ν.δ. 3974/1959 (Α'188) και μετονομάστηκε 
σε Εργαστήριο Κλινικής Μαιευτικής και Τεχνητής Σπερ- 
ματεγχύσεως με το π.δ. 169/1978 (Α' 36) καταργείται. 

4. Το Εργαστήριο Γενικής Παθολογίας και Προπαι- 
δευτικής που προβλέπεται από τις διατάξεις του π.δ. 
490/1987 (Α' 227) και μετονομάστηκε σε Εργαστήριο 
Κλινικής Διαγνωστικής και Προπαιδευτικής Παθολογίας 
με την αριθμ. Β1/185/1997 (Β' 719) υπουργική απόφαση 
μετονομάζεται σε Διαγνωστικό Εργαστήριο. Το Εργα¬ 
στήριο ανήκει στον Τομέα Κλινικών και εξυπηρετεί όλες 
τις μονάδες του. 

Τα Εργαστήρια Χειρουργικής και το Ακτινολογικό 
Εργαστήριο που προβλέπονται από τον α.ν. 1510/1950 
(Α'234) και το β.δ. 280/1962 (Α'71) αντίστοιχα, καταρ- 
γούνται. 

Στον Τομέα Κλινικών οργανώνεται και λειτουργεί 
Φαρμακείο, το οποίο εξυπηρετεί τις ανάγκες των Κλι¬ 
νικών του Τομέα σε φαρμακευτικό, χειρουργικό και άλλο 
υλικό. 

Άρθρο 3 
Προσωπικό 

Κάθε κλινική και εργαστήριο στελεχώνεται από μέλη 
του Διδακτικού Ερευνητικού Προσωπικού (Δ.Ε.Π.) του 
Τμήματος Κτηνιατρικής που το γνωστικό αντικείμενο 
της θέσης που κατέχουν εμπίπτει στα διδακτικά και 
ερευνητικά αντικείμενα της κλινικής ή του εργαστηρίου, 
από μέλη του Ειδικού Τεχνικού Εργαστηριακού Προσω¬ 
πικού (Ε.Τ.Ε.Π.) καθώς και από μέλη του λοιπού επιστη¬ 
μονικού προσωπικού και του διοικητικού προσωπικού 
που τοποθετούνται στην κλινική ή στο εργαστήριο με 

τη διαδικασία των άρθρων 4 παρ. 1 (δ) του ν. 2083/1992 
και 13 παρ. 3β του ν. 2817/2000 (Α' 78) αντίστοιχα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Μαρτίου 2006 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ.3962 (5) 

Παράταση εργασιών της Επιτροπής που ορίστηκε με την 
υπ. αριθ. 560/15.1.2004 Απόφαση του Γενικού Γραμμα- 
τέα του ΥΠΕΠΘ και Προέδρου της Επιτροπής Παρα¬ 
κολούθησης του ΕΠΕΑΕΚ για την αξιολόγηση προτά¬ 
σεων που υποβλήθηκαν στο πλαίσιο της Ενέργειας 
5.2.3 «ΣΧΟΛΕΙΑ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙ¬ 
ΑΣ ΕΚΠΑΙΔΕΥΣΗΣ» Κατηγορία Πράξεων 5.2.3.1 «Σχολεία 
Πρωτοβάθμιας και Δευτεροβάθμιας Εκπαίδευσης στις 
13 περιφέρειες της χώρας» του ΕΠΕΑΕΚ. 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τον ν. 1558/1985 «Κυβέρνηση και Κυβερνητικά Όρ¬ 
γανα». 

2. Τον Κανονισμό 2082/1993 του Συμβουλίου των Ευ¬ 
ρωπαϊκών Κοινοτήτων. 

3. Την απόφαση της Επιτροπής των Ε.Κ. Ε(2004) 
2414/3.12.2004 «για την τροποποίηση της απόφασης 
Ε(2000) 3405/28.11.2000 με την οποία εγκρίνεται το 
Κοινοτικό Πλαίσιο Στήριξης για Κοινοτική διαρθρωτική 
ενίσχυση στο πλαίσιο του στόχου 1 στην Ελλάδα». 

4. Το ν 2860/14.11.2000 «Διαχείριση, παρακολούθηση 
και έλεγχος του Γ' Κοινοτικού Πλαισίου Στήριξης και 
άλλες Διατάξεις». 

5. Την με αρ. Ε(2005)5642/15.12.2005 «για την τροπο¬ 
ποίηση της απόφασης 0(2001)44/16.3.2001 που αφορά 
την έγκριση του Επιχειρησιακού Προγράμματος για την 
Εκπαίδευση και Αρχική Επαγγελματική Κατάρτιση». 

6. Την Κοινή Υπουργική Απόφαση (ΦΕΚ 1553/Β7 
14.12.2000) για τη «Σύσταση Ειδικής Υπηρεσίας Διαχεί¬ 
ρισης του Επιχειρησιακού Προγράμματος Εκπαίδευσης 
και Αρχικής Επαγγελματικής Κατάρτισης». 

7. Το Συμπλήρωμα Προγραμματισμού όπως εγκρίθηκε 
από την 1η Επιτροπή Παρακολούθησης του Επιχειρη¬ 
σιακού Προγράμματος Εκπαίδευσης και Αρχικής Επαγ¬ 
γελματικής Κατάρτισης της 29/5/2001, τροποποιήθηκε 
από τη 2η Επιτροπή Παρακολούθησης στις 18/6-2002 και 
στη συνέχεια με την με αρ. πρ 2280/15.2.2005 απόφαση 
τροποποίησης μέσω της Γραπτής Διαδικασίας και ει¬ 
δικά τα τμήματα που αναφέρονται στο Μέτρο 5.2 που 
εντάσσονται οι κατηγορίες πράξεων που αναφέρονται 
στο θέμα για τις οποίες έγινε η προκήρυξη, καθώς επί¬ 
σης και η παράγραφος για τους δυνητικούς τελικούς 
δικαιούχους ανά κατηγορία Πράξεων του Μέτρου 5.2. 

8. Τις διατάξεις του π.δ/121/2004 (ΦΕΚ.84/τ.Α'/10.3.2004) 
«Διορισμός Υπουργών και Υφυπουργών». 

9. Την απόφαση του Υπουργού Εθνικής Παιδείας και 
Θρησκευμάτων με αρ. πρωτ. ΣΤ5/35235/16.4.2004 (583 


ΦΕΚ/τ.Β/19.4.2004) για τη μεταβίβαση δικαιώματος υπο¬ 
γραφής με εντολή Υπουργού στον Ειδικό Γραμματέα ΕΕ 
και ΚΠΣ όπως αυτή συμπληρώθηκε και τροποποιήθηκε 
με την με αρ.πρ 41773/ΣΤ5 (ΦΕΚ/680/Β/10.5.2004) της 
Υπουργού Εθνικής Παιδείας και Θρησκευμάτων. 

10. Την προκήρυξη του ΥΠΕΠΘ με αρ.πρωτ. 15537/ 
18.11.2003 «ΣΧΟΛΕΙΑ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘ¬ 
ΜΙΑΣ ΕΚΠΑΙΔΕΥΣΗΣ ΣΤΙΣ 13 ΠΕΡΙΦΕΡΕΙΕΣ ΤΗΣ ΧΩΡΑΣ» 
για υποβολή προτάσεων στα πλαίσια της Ενέργειας 
5.2.3 «ΣΧΟΛΕΙΑ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ 
ΕΚΠΑΙΔΕΥΣΗΣ» Πράξη 5.2.3.1 «Σχολεία Πρωτοβάθμιας και 
Δευτεροβάθμιας Εκπαίδευσης στις 13 περιφέρειες της 
χώρας», του ΕΠΕΑΕΚ και συγχρηματοδοτείται κατά 75% 
από το ΕΤΠΑ και κατά 25% από Εθνικούς Πόρους. 

11. Το ν. 3205/2003 (Φ.Ε.Κ. 297/Α/23.12.2003) «Μισθολογι- 
κές ρυθμίσεις λειτουργών και υπάλλήλων του Δημοσίου, 
Ν.Π.Δ.Δ. και Ο.Τ.Α., μονίμων στελεχών των Ενόπλων Δυ¬ 
νάμεων και αντιστοίχων της Ελληνικής Αστυνομίας, του 
Πυροσβεστικού και Λιμενικού Σώματος και άλλες συναφείς 
διατάξεις» και ειδικότερα το άρθρο 17 του ίδιου Νόμου. 

12. Την αναγκαιότητα εξειδικευμένου ελέγχου λόγω 
της φύσης των υποβληθεισών προτάσεων (αρχιτεκτο¬ 
νική, στατική, Η/Μ, εδαφοτεχνική μελέτη κ.λπ.) και της 
σπουδαιότητας των κτιρίων (δημόσια κτίρια). 

13. Την υπ. αριθ. 560/15.1.2004 απόφαση του Γ ενικού Γ ραμ¬ 
ματέα του ΥΠΕΠΘ και Προέδρου της Επιτροπής Παρακο¬ 
λούθησης του ΕΠΕΑΕΚ σχετικά με τη συγκρότηση Επιτρο¬ 
πής για την αξιολόγηση προτάσεων που υποβλήθηκαν στο 
πλαίσιο της Ενέργειας 5.2.3 «ΣΧΟΛΕΙΑ ΠΡΩΤΟΒΑΘΜΙΑΣ 
ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ» και την με αρ. πρ 
9757/3.6.2005 Απόφαση Παράτασης της Υπουργού Εθνικής 
Παιδείας και Θρησκευμάτων, αποφασίζουμε: 

Την παράταση των εργασιών της Επιτροπής Αξιολόγη¬ 
σης που ορίστηκε με την υπ. αριθ. 560/15.1.2004 Απόφαση 
του Γενικού Γραμματέα του ΥΠΕΠΘ και Προέδρου της 
Επιτροπής Παρακολούθησης του ΕΠΕΑΕΚ των προτάσεων 
στο πλαίσιο της Πρόσκλήσης με αρ. πρωτ. 15537/18.11.2003 
της Ενέργειας 5.2.3 «ΣΧΟΛΕΙΑ ΠΡΩΤΟΒΑΘΜΙΑΣ ΚΑΙ ΔΕΥ¬ 
ΤΕΡΟΒΑΘΜΙΑΣ ΕΚΠΑΙΔΕΥΣΗΣ» Πράξη 5.2.3.1 «Σχολεία 
Πρωτοβάθμιας και Δευτεροβάθμιας Εκπαίδευσης στις 13 
περιφέρειες της χώρας», οι οποίες υποβλήθηκαν από τους 
δυνητικούς Τελικούς Δικαιούχους έως την 30.6.2006. 

Η παράταση αυτή δίνεται προκειμένου η Επιτροπή να 
ολοκληρώσει το έργο της αξιολόγησης των υποβλει- 
θησών προτάσεων. 

α) «ΜΟΥΣΙΚΟ ΓΥΜΝΑΣΙΟ - ΛΥΚΕΙΟ ΚΑΡΔΙΤΣΑΣ» με αρ. 
πρωτ. 17232/16.12.2003. 

β) «ΔΗΜΟΤΙΚΟ. ΣΧΟΛΕΙΟ ΙΤΕΑΣ» με αρ. πρωτ. 
17280/16.12.2003. 

γ) «Ιο ΔΗΜΟΤΙΚΟ ΣΧΟΛΕΙΟ ΚΑΤΕΡΙΝΗΣ» με αρ. πρ. 
17870/29.2.2003. 

Κατά τα λοιπά ισχύουν τα αναφερόμενα στην υπ. 
αριθ. 560/15.1.2004 απόφαση του Γενικού Γραμματέα 
του ΥΠΕΠΘ και Προέδρου της Επιτροπής Παρακολού¬ 
θησης του ΕΠΕΑΕΚ και την με αρ. πρ 9757/3.6.2005 
απόφαση Παράτασης της Υπουργού Εθνικής Παιδείας 
και Θρησκευμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Φεβρουάριου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ.Φ .153/28928/Β6 (6) 

Τροποποίηση και συμπλήρωση της αριθμ. Φ.153/8104/ 
Β6/26.1.2004 (ΦΕΚ167-Β) Υπουργικής Απόφασης «Πρό¬ 
σβαση αποφοίτων Β'κύκλου Τ.Ε.Ε. στα τμήματα και 
στις Σχολές των Ιδρυμάτων του Τεχνολογικού Το¬ 
μέα Ανώτατης Εκπ/σης». 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της παραγράφου 9 εδάφ.β και γ του 
άρθρου 1 του ν. 2909/2001 (ΦΕΚ 90Α) «Ρυθμίσεις θεμάτων 
εισαγωγής στην Τριτοβάθμια Εκπαίδευση και άλλες 
διατάξεις» όπως τροποποιήθηκαν και συμπληρώθηκαν 
με τις διατάξεις της παραγράφου 22 και 23 του άρθρου 
6 του ν.3027/2002 (ΦΕΚ 152 Α') και το εδάφιο γ της 
παραγράφου 14 του άρθρου 13 του ν.3149/2003 (ΦΕΚ 
141 Α'). 

2. Τις διατάξεις του ν.3320/2005 (ΦΕΚ 48-Α/23.2.2005) 
«Ρυθμίσεις θεμάτων για το προσωπικό του Δημοσίου 
και των Νομικών Προσώπων του ευρύτερου δημόσιου 
τομέα και για τους Ο.Τ.Α». 

3. Τις διατάξεις του άρθρου 90 του Κώδικα νομοθεσί¬ 
ας για την Κυβέρνηση και τα κυβερνητικά όργανα που 
κυρώθηκε με το άρθρο πρώτο του π.δ. 63/2005 ΦΕΚ 
Α-98, κατ’ εφαρμογή των οποίων βεβαιώνεται ότι από 
τις διατάξεις της παρούσας δεν προκαλείται δαπάνη 
σε βάρος του Κρατικού Προϋπολογισμού. 

4. Την αριθμ.Φ.153/8104/Β6/26.1.2004 (ΦΕΚ 167-Β) Υπουρ¬ 
γική Απόφαση «Πρόσβαση.Εκπ/σης». 

5. Την αριθμ.Φ153/23451/Β6/7.3.2005 (ΦΕΚ 315-Β) Υπουρ¬ 
γική Απόφαση «Τροποποίηση και συμπλήρωση της αριθμ. 
Φ.153/8104/Β6/26.1.2004 (ΦΕΚ 167-Β) Υπουργ. Απόφασης», 
αποφασίζουμε: 

Άρθρο μόνο 

Τροποποιούμε και συμπληρώνουμε την Φ.153/8104/ 
Β6/26.1.2004 Υπουργική Απόφαση «Πρόσβαση αποφοί¬ 
των Β’ κύκλου Τ.Ε.Ε στα τμήματα και στις Σχολές των 
Ιδρυμάτων του Τεχνολογικού Τομέα Ανώτατης Εκπ/σης» 
όπως τροποποιήθηκε και συμπληρώθηκε με την αριθμ. 
Φ153/23451/Β6/7.3.2005 (ΦΕΚ 315-Β) όμοια ως ακολού¬ 
θως: 

Α. Στο τέλος της παραγράφου 5 του άρθρου 7 της 
αριθμ.Φ.153/8104/Β6/26.1.2004 Υπουργ. Απόφασης προ¬ 
στίθεται η περίοδος: 

«Σε περίπτωση ισοβαθμίας δύο ή περισσότερων υπο¬ 
ψηφίων με τον τελευταίο εισαγόμενο στις Ανώτερες 
Στρατιωτικές Σχολές Υπαξιωματικών και τις Σχολές 
Αστυφυλάκων μετά την εξάντληση του παραπάνω κρι¬ 
τηρίου εισάγεται ο υποψήφιος που δήλωσε τη σχολή 
αυτή με προγενέστερη σειρά προτίμησης». 

Β. Ο αριθμός των βοηθών γραμματέα της Κεντρικής 
Επιτροπής Ειδικών Εισαγωγικών Εξετάσεων που αναφέ- 
ρεται στην παράγραφο Α3 του άρθρου 8 της ανωτέρω 
απόφασης αυξάνεται από δύο (2) σε τέσσερις (4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ 


Αριθμ.28555/Δ4 (7) 

Ορισμός Δημοτικού Σχολείου ως Πειραματικού. 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

ί) της παρ. 10, εδάφιο β' του άρθρου 3Τ του ν. 1566/1985 
(Α' 167). 

ϋ) της παρ. 13 του άρθρου 30 του ν. 2083/1992 (Α'159) 
«Εκσυγχρονισμός της Ανώτατης Εκπαίδευσης». 

2. Την με αριθμ. Φ. 27/148/Γ1/160/14.2.1995 (Β' 96) από¬ 
φασή μας «Οργάνωση λειτουργία και υπαγωγή Πειρα¬ 
ματικών σχολείων πρώην Παιδαγωγικών Ακαδημιών στα 
Παιδαγωγικά Τμήματα Δημ. Εκπαίδευσης και Νηπιαγω¬ 
γών των Α.Ε.Ι.». 

3. Την ανάγκη ίδρυσης ή ορισμού σχολικών μονάδων 
ενταγμένων στα Παιδαγωγικά Τμήματα των Πανεπι¬ 
στημίων για την προαγωγή της ψυχοπαιδαγωγικής και 
εκπαιδευτικής έρευνας και της πρακτικής άσκησης των 
φοιτητών. 

4. Την πρόταση του Δημοκρίτειου Πανεπιστημίου 
Θράκης να ενταχθεί το Δημοτικό Σχολείο Νέου Σιδη- 
ροχωρίου Ν. Ροδόπης στο Τμήμα Γλώσσας, Φιλολογίας 
και Πολιτισμού Παρευξείνιων Χωρών, για την παροχή 
της δυνατότητας νέων διδακτικών προσεγγίσεων στα 
μαθήματα Γλώσσας, Λογοτεχνίας, Διδακτικής και Μεθο¬ 
δολογίας σε συνδυασμό με τη διαπολιτιστική σύνθεση 
του μαθητικού δυναμικού του εν λόγω σχολείου. 

5. Την πρόταση του Διευθυντή Πρωτοβάθμιας Εκπαί¬ 
δευσης Ροδόπης. 

6. Την αριθμ. 37876/ΣΤ5/26.4.2004 (Β' 608) κοινή από¬ 
φαση του Πρωθυπουργού και της Υπουργού Εθνικής 
Παιδείας και Θρησκευμάτων «Καθορισμός αρμοδιοτή¬ 
των Υφυπουργών του Υπουργείου Εθνικής Παιδείας και 
Θρησκευμάτων». 

7. Το γεγονός ότι από την απόφαση αυτή δεν προκύ¬ 
πτει δαπάνη σε βάρος του Κρατικού Προϋπολογισμού, 
γιατί το Δημοτικό Σχολείο αυτό ήδη λειτουργεί, απο¬ 
φασίζουμε: 

Ορίζουμε ως Πειραματικό το τριθέσιο Δημοτικό Σχο¬ 
λείο Νέου Σιδηροχωρίου της Διεύθυνσης Πρωτοβάθμιας 
Εκπαίδευσης Ροδόπης, από το σχολικό έτος 2006-2007, 
το οποίο θα διέπεται από τις ισχύουσες διατάξεις για 
την οργάνωση και λειτουργία των πειραματικών δημο¬ 
τικών σχολείων στα Παιδαγωγικά Τμήματα Δημοτικής 
Εκπαίδευσης και Νηπιαγωγών των Ανωτάτων Εκπαι¬ 
δευτικών Ιδρυμάτων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μαρτίου 2006 

Ο ΥΦΥΠΟΥΡΓΟΣ 

ΓΕΩΡΓΙΟΣ ΚΑΛΟΣ 
-♦- 

Αριθμ. 3598 (8) 

Τροποποίηση απόφασης με α.π. 15709/19.11.2006 «Υπε- 
ρωριακή απασχόληση προσωπικού του Υπουργεί¬ 
ου Τουριστικής Ανάπτυξης για το έτος 2006» (ΦΕΚ 
1854/29.11.2006). 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Το άρθρο 16 του ν. 3205/2003 «Μισθολογικές ρυθμί¬ 
σεις λειτουργών και υπαλλήλων του Δημοσίου, Ν.Π.Δ.Δ. 

και Ο.Τ.Α. μονίμων στελεχών των Ενόπλων Δυνάμεων 
και αντιστοίχων της Ελληνικής Αστυνομίας, του Πυρο¬ 
σβεστικού και Λιμενικού Σώματος και άλλες συναφείς 
διατάξεις» ΦΕΚ 297/Α/23.12.2003. 

2. Το π.δ. 122/17.3.2004 «Ανασύσταση του Υπουργείου 
Τουρισμού», (ΦΕΚ 85/Α/17.3.2004). 

3. Το π.δ. 32/15.2.2006 «Διορισμός μελών της Κυβέρνη¬ 
σης και Υφυπουργών» (ΦΕΚ 35/Α/15.2.2006). 

4. Το γεγονός ότι ανά την Επικράτεια λειτουργούν 
εννέα επιχειρήσεις Καζίνο, τα οποία λειτουργούν 
όλες τις ημέρες της εβδομάδας και του έτους σε 
εικοσιτετράωρη βάση ώστε να παρουσιάζονται ανά¬ 
γκες υπερωριακής απασχόλησης και απασχόλησης 
κατά τις νυκτερινές ώρες καθώς και τις Κυριακές 
και αργίες του προσωπικού της Διεύθυνσης Καζίνο 
του Υπουργείου Τουριστικής Ανάπτυξης, που ασκεί 
έλεγχο στις εν λόγω επιχειρήσεις, καθώς και το 
γεγονός της έλλειψης προσωπικού των υπηρεσιών 
του Υπουργείου ειδικά κατόπιν των αυξημένων αρ¬ 
μοδιοτήτων που προκύπτουν από τη ψήφιση του ν. 
3270/2004 «αρμοδιότητες του Υπουργείου Τουριστι¬ 
κής Ανάπτυξης». 

5. Το γεγονός ότι η δαπάνη που θα προκληθεί από την 
παρούσα απόφαση ανέρχεται στο ποσό των 3.885,00 
ευρώ (κα 0511) και 6.615,00 (κα 0512) στους οποίους 
υπάρχει εγγεγραμμένη πίστωση ευρώ 1.100.000,00 και 
700.000,00 αντίστοιχα στον τακτικό προϋπολογισμό του 
Υπουργείου Τουρισμού. 

6. Την απόφαση με α.π. 15709/19.12.05 (ΦΕΚ 1854/ 
Α/29.12.2006). 

7. Το υπηρεσιακό σημείωμα της Διεύθυνσης Καζίνο 
με α.π. 14/27.2.2006, αποφασίζουμε: 

Τροποποιούμε την απόφαση με α.π. 15709/19.12.2005 
«Υπερωριακή απασχόληση προσωπικού του Υπουρ¬ 
γείου Τουριστικής Ανάπτυξης» (ΦΕΚ/Α/29.12.20005) και 
συμπληρώνουμε την έγκριση υπερωριακής απασχόλη¬ 
σης από 15.2.2006 έως και 31.12.2006 για έναν μόνιμο 
υπάλληλο αποσπασμένο από τον Ε.Ο.Τ. στο Υπουργείο 
Τουριστικής Ανάπτυξης που υπηρετεί στη Διεύθυνση 
Καζίνο, ως εξής: 

ΥΠΕΡΩΡΙΑΚΗ ΑΠΑΣΧΟΛΗΣΗ 

60 ώρες απογευματινές κατά μήνα 

16 ώρες νυκτερινές κατά μήνα 

16 ώρες εξαιρέσιμες κατά μήνα 

ΝΥΚΤΕΡΙΝΗ ΑΠΑΣΧΟΛΗΣΗ ΠΡΟΣ ΣΥΜΠΛΗΡΩΣΗ ΤΟΥ 
ΝΟΜΙΜΟΥ ΥΠΟΧΡΕΩΤΙΚΟΥ ΕΒΔΟΜΑΔΙΑΙΟΥ ΩΡΑΡΙΟΥ 

80 ώρες απλές νυκτερινές 

50 ώρες νυκτερινές κατά τις Κυριακές και εξαιρέσι¬ 
μες ημέρες Κατά τα λοιπά η απόφαση 15709/19.12.2005 
ισχύει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Μαρτίου 2006 


Αριθμ. 3569 (9) 

Τροποποίηση της υπ’αρ. Τ/4333/8.8.2001 απόφασης Υπουρ¬ 
γού Ανάπτυξης περί «Ειδικού Σήματος Ποιότητας για 
την Ελληνική Κουζίνα» όπως τροποποιήθηκε με τις 
υπ’αρ. Τ/14703/2.11.2003 και 4568/6.7.2004 αποφάσεις. 

Η ΥΠΟΥΡΓΟΣ 

ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του π.δ. 122/2004 (ΦΕΚ 85/Α/2004) περί 
ανασύστασης του Υπουργείου Τουρισμού. 

2. Το ν. 3270/2004 (ΦΕΚ 187/11.10.2004) περί αρμοδι¬ 
οτήτων του Υπουργείου Τουριστικής Ανάπτυξης και 
θεμάτων τουρισμού». 

3. Τις διατάξεις του π.δ. 149/2005 (ΦΕΚ 211/Α/22.8.2005) 
Οργανισμός του Υπουργείου Τουριστικής Ανάπτυξης. 

4. Το π.δ. 33/2006 (ΦΕΚ 35/15.2.2006) περί Διορισμού 
μελών της Κυβέρνησης και Υφυπουργών. 

5. Την υπ’αρ.Τ/4333/8.8.2001 (ΦΕΚ 1097/22.8.2001) από¬ 
φαση του Υπουργού Ανάπτυξης όπως τροποποιήθηκε 
με την Τ/14703/27.11.2003 (ΦΕΚ 1848/11.12.2003) απόφαση 
του Υπουργού Ανάπτυξης και με την 4568/6.7.2004 (ΦΕΚ 
1046/13.7.2004) απόφαση του Υφυπουργού Τουρισμού 
και την ανάγκη τροποποίησης της με σκοπό την επιτά¬ 
χυνση των διαδικασιών υλοποίησης του Προγράμματος 
ενίσχυσης της Ελληνικής Κουζίνας 

6. Την με αρ. 503095/2.3.2006 απόφαση Γενικού Γραμ- 
ματέα ΕΟΤ περί έγκρισης πρόσκλησης εκδήλωσης εν¬ 
διαφέροντος για την υποβολή προτάσεων προς ένταξη 
στη δράση 5.3.11. «Διάδοση και καθιέρωση Ελληνικής 
Κουζίνας και ενίσχυση επιχειρήσεων για την απόκτη¬ 
ση σήματος ΕΟΤ για την Ελληνική Κουζίνα» Β' κύκλος, 
του Επιχειρησιακού προγράμματος Ανταγωνιστικότητα 
(ΕΠΑΝ), στα πλαίσια του Γ' ΚΠΣ. 

7. Την ανάγκη ανάδειξης και καθιέρωσης της ποιοτικής 
Ελληνικής Κουζίνας, σε εθνικό και διεθνές επίπεδο, ως 
Πολιτιστικού και κατά συνέπεια Τουριστικού Πόρου. 

8. Το ν. 2741/1999 (ΦΕΚ199/Α/28.9.1999) περί «συστάσε- 
ως Ενιαίου Φορέα Ελέγχου τροφίμων». 

9. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού Προϋπολογισμού, αποφασίζουμε: 

1. Τροποποιούμε την παράγραφο 3 του άρθρου 2 της 
Τ/4333/8.8.2001, ως εξής: «Τήρηση των προδιαγραφών σχε¬ 
τικά με την ασφάλεια των τροφίμων, όπως περιγράφονται 
στον Οδηγό Υγιεινής για τις επιχειρήσεις εστίασης». 

2. Κατά τα λοιπά ισχύει η υπ’αρ.Τ/4333/8.8.2001 (ΦΕΚ 
1097/22.8.2001) απόφαση του Υπουργού Ανάπτυξης 
όπως τροποποιήθηκε με την Τ/14703/27.11.2003 (ΦΕΚ 
1848/11.12.2003) απόφαση του Υπουργού Ανάπτυξης και 
με την 4568/6.7.2004 (ΦΕΚ 1046/13.7.2004) απόφαση του 
Υφυπουργού Τουρισμού. 

3. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Μαρτίου 2006 


Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 


Η ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΔΙΑ 




4868 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

(2310) 423 956 

ΛΑΡΙΣΑ -Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κορίνθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ -Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 αυτό, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0Ω: 


Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 βοιό προσαυξανόμενη κατά 1 βμτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευΐΌ ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίηΐοπιοί: ΙτΙΙρ://νννννν.βΙ. 9 Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐθτηβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕ Π κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόοβαοης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ", Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεταιπέραντου ποσού 
της ετήσιας συνδρομής έτους 2006, κατά 40 βυτο ανά έτος παλαιότητας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίβιτιβί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απύ Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00" 
















